SET ปิดบวก 8 จุด รับแรงซื้อกลุ่มโรงกลั่น-ปิโตรเคมี อานิสงส์ราคาน้ำมันฟื้น
SET ปิดบวก 8 จุด รับแรงซื้อกลุ่มโรงกลั่น-ปิโตรเคมี อานิสงส์ราคาน้ำมันฟื้น และแรงเก็งกำไร Window Dressing คาดพรุ่งนี้มีทิศทางบวกต่อเนื่อง ให้แนวต้านที่ 1,700 จุด แนวรับที่ 1,685 จุด
SET ปิดบวก 8 จุด รับแรงซื้อกลุ่มโรงกลั่น-ปิโตรเคมี อานิสงส์ราคาน้ำมันฟื้น และแรงเก็งกำไร Window Dressing คาดพรุ่งนี้มีทิศทางบวกต่อเนื่อง ให้แนวต้านที่ 1,700 จุด แนวรับที่ 1,685 จุด
28 มี.ค. 2565

นายกิจพล ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่าตลาดหุ้นไทยวันนี้ฟื้นตัวได้ดี คล้ายกับทิศทางตลาดหุ้นเอเชียโดยรวมที่เคลื่อนไหวสลับบวกลบแต่ส่วนใหญ่ฟื้นตัวได้ โดยหุ้นไทยฟื้นตัวได้จากแรงเก็งกำไร Winddow Dressing
นอกจากนั้น จากสถานการณ์สงครามรัสเซียและยูเครนยืดเยื้อ และประเด็นกบฎฮูตีโจมตีท่อส่งน้ำมันในซาอุดิอาระเบีย ทำให้ราคาน้ำมันปรับตัวขึ้นเล็กน้อย ทำให้กลุ่มที่ราคาหุ้นขยับขึ้นได้ดี ได้แก่ กลุ่มโรงกลั่น และกลุ่มปิโตรเคมี ที่ตอบรับปัจจัยลบไปพอสมควรแล้ว
สำหรับตลาดฯในระยะสั้นฟื้นตัวตามแรงเก็งกำไร Window Dressing โดยพรุ่งนี้แนวโน้มตลาดมีทิศทางบวกต่อเนื่อง ให้แนวต้านที่ 1,700 จุด แนวรับที่ 1,685 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
TOP มูลค่าการซื้อขาย 1,867.54 ล้านบาท ปิดที่ 54.50 บาท เพิ่มขึ้น 1.25 บาท
KBANK มูลค่าการซื้อขาย 1,839.24 ล้านบาท ปิดที่ 158.00 บาท ลดลง 0.50 บาท
TH มูลค่าการซื้อขาย 1,740.04 ล้านบาท ปิดที่ 4.80 บาท เพิ่มขึ้น 0.50 บาท
AOT มูลค่าการซื้อขาย 1,436.47 ล้านบาท ปิดที่ 65.50 บาท เพิ่มขึ้น 0.50 บาท
BANPU มูลค่าการซื้อขาย 1,134.89 ล้านบาท ปิดที่ 11.40 บาท เพิ่มขึ้น 0.10 บาท